SCC "2016Q3

หมายเหตุประกอบงบการเงินระหว่างกาลเป็นส่วนหนึ่งของงบการเงินระหว่างกาลนี้

งบการเงินรวมระหว่างกาลนี้นำเสนอเพื่อวัตถุประสงค์ของการรายงานเพื่อใช้ในประเทศ โดยจัดทำเป็นภาษาไทยและภาษาอังกฤษ และได้รับอนุมัติให้ออกงบการเงินจากคณะกรรมการตรวจสอบตามการมอบหมายจากคณะกรรมการบริษัทเมื่อวันที่ 10 พฤศจิกายน 2559

1	ข้อมูลทั่วไป

บริษัท ปูนซิเมนต์ไทย จำกัด (มหาชน) (“บริษัท”) เป็นนิติบุคคลที่จัดตั้งขึ้นในประเทศไทย และที่อยู่จดทะเบียนตั้งอยู่เลขที่ 1 ถนนปูนซิเมนต์ไทย บางซื่อ กรุงเทพมหานคร 10800 ประเทศไทย

บริษัทจดทะเบียนกับตลาดหลักทรัพย์แห่งประเทศไทย เมื่อวันที่ 25 เมษายน 2518

บริษัทและบริษัทย่อย (“กลุ่มบริษัท”) เป็นกลุ่มอุตสาหรรมที่มีส่วนงานธุรกิจหลัก ได้แก่ เอสซีจี ซิเมนต์-ผลิตภัณฑ์ก่อสร้าง เอสซีจี เคมิคอลส์ และเอสซีจี แพคเกจจิ้ง

2	เกณฑ์การจัดทำงบการเงินระหว่างกาล

(ก)	เกณฑ์การถือปฏิบัติ

งบการเงินรวมระหว่างกาลนี้จัดทำขึ้นในรูปแบบย่อและจัดทำตามมาตรฐานการบัญชี ฉบับที่ 34 (ปรับปรุง 2558) เรื่อง งบการเงินระหว่างกาล รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชีในพระบรมราชูปถัมภ์ (“สภาวิชาชีพบัญชี”) กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง

งบการเงินรวมระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินรวมสำหรับปีสิ้นสุดวันที่ 31 ธันวาคม 2558 งบการเงินรวมระหว่างกาลไม่ได้รวมข้อมูลทางการเงินทั้งหมดตามข้อกำหนดสำหรับงบการเงินรวมประจำปี แต่เน้นการให้ข้อมูลที่เกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ซ้ำซ้อนกับข้อมูลที่ได้เคยนำเสนอรายงานไปแล้ว ดังนั้นการอ่านงบการเงินรวมระหว่างกาลนี้จึงควรอ่านควบคู่กับงบการเงินรวมของกลุ่มบริษัทสำหรับปีสิ้นสุดวันที่ 31 ธันวาคม 2558

นโยบายการบัญชีและวิธีการคำนวณที่ใช้ในงบการเงินรวมระหว่างกาลนี้มีความสอดคล้องกับการถือปฏิบัติในงบการเงินรวมสำหรับปีสิ้นสุดวันที่ 31 ธันวาคม 2558 เว้นแต่กรณีที่กลุ่มบริษัทได้นำมาตรฐานการรายงานทางการเงินที่ออกและปรับปรุงใหม่ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2559 ทุกฉบับมาถือปฏิบัติ การนำมาตรฐานการรายงานทางการเงินที่ออกและปรับปรุงใหม่มาถือปฏิบัติดังกล่าวไม่มีผลกระทบอย่างเป็นสาระสำคัญต่อนโยบายการบัญชี วิธีการคำนวณ และผลการดำเนินงานหรือฐานะการเงินของกลุ่มบริษัท

(ข)	สกุลเงินที่ใช้ในการดำเนินงานและนำเสนองบการเงิน

งบการเงินรวมระหว่างกาลนี้จัดทำและแสดงหน่วยเงินตราเป็นเงินบาทซึ่งเป็นสกุลเงินที่ใช้ในการดำเนินงานของบริษัท ข้อมูลทางการเงินทั้งหมดมีการปัดเศษในหมายเหตุประกอบงบการเงินระหว่างกาลเพื่อให้แสดงเป็นหลักล้านบาท ยกเว้นที่ระบุไว้เป็นอย่างอื่น

(ค)	การประมาณการและการใช้ดุลยพินิจ

ในการจัดทำงบการเงินรวมระหว่างกาลให้เป็นไปตามมาตรฐานการรายงานทางการเงิน ผู้บริหารต้องใช้ดุลยพินิจ การประมาณการและข้อสมมติหลายประการ ซึ่งมีผลกระทบต่อการกำหนดนโยบายการบัญชีและการรายงานจำนวนเงินที่เกี่ยวกับสินทรัพย์ หนี้สิน รายได้ และค่าใช้จ่าย ผลที่เกิดขึ้นจริงอาจแตกต่างจากที่ประมาณการไว้

ข้อสมมติที่สำคัญในการถือปฏิบัติตามนโยบายการบัญชี และแหล่งข้อมูลสำคัญในการประมาณการ กลุ่มบริษัทได้ถือปฏิบัติเช่นเดียวกับการจัดทำงบการเงินรวมสำหรับปีสิ้นสุดวันที่ 31 ธันวาคม 2558 และรวมอยู่ในหมายเหตุประกอบงบการเงินระหว่างกาล ดังนี้

(ง)	เกณฑ์ในการจัดทำงบการเงินรวม

งบการเงินรวมระหว่างกาลสำหรับงวดสามเดือนและเก้าเดือนสิ้นสุดวันที่ 30 กันยายน 2559 นี้ ได้รวมบัญชีของบริษัท ปูนซิเมนต์ไทย จำกัด (มหาชน) และบริษัทย่อย โดยบริษัทย่อยที่นำมาจัดทำงบการเงินรวมระหว่างกาล มีดังนี้

1.	บริษัทย่อยในส่วนงานธุรกิจ เอสซีจี ซิเมนต์-ผลิตภัณฑ์ก่อสร้าง

2.	บริษัทย่อยในส่วนงานธุรกิจ เอสซีจี เคมิคอลส์

3.	บริษัทย่อยในส่วนงานธุรกิจ เอสซีจี แพคเกจจิ้ง

4.	บริษัทย่อยในส่วนงานอื่น

รายการที่มีนัยสำคัญระหว่างบริษัทและบริษัทย่อย ได้ถูกตัดรายการในการจัดทำงบการเงินรวมระหว่างกาลแล้ว

3	การซื้อธุรกิจและการเปลี่ยนแปลงในส่วนได้เสียในบริษัทย่อยที่ไม่ได้ทำให้สูญเสียการควบคุม

การซื้อธุรกิจ

ในไตรมาสที่ 3 ของปี 2559 เอสซีจี ซิเมนต์-ผลิตภัณฑ์ก่อสร้างได้เข้าซื้อธุรกิจที่สำคัญดังนี้

เข้าซื้อหุ้นสามัญในบริษัท จัมโบ้บาจส์ แอนด์ ทักส์ จำกัด (“JBT”) ซึ่งประกอบธุรกิจให้บริการขนส่งทางน้ำ เพิ่มเติมร้อยละ 10 คิดเป็นมูลค่าเงินลงทุน 73 ล้านบาท ทำให้กลุ่มบริษัทมีสัดส่วนการถือหุ้นเพิ่มขึ้นจากร้อยละ 45 เป็นร้อยละ 55 โดยกลุ่มบริษัทได้มีการประเมินมูลค่ายุติธรรมของเงินลงทุนใน JBT ก่อนการเปลี่ยนแปลงสถานะจากบริษัทร่วมเป็นบริษัทย่อย ดังนี้

เข้าซื้อหุ้นสามัญทั้งหมดในบริษัท ศิลาสานนท์ จำกัด (“ศิลาสานนท์”) ซึ่งประกอบธุรกิจผลิตหินก่อสร้าง คิดเป็นมูลค่าเงินลงทุน 502 ล้านบาท

การซื้อธุรกิจนี้เข้าเงื่อนไขตามมาตรฐานการรายงานทางการเงิน ฉบับที่ 3 (ปรับปรุง 2558) เรื่อง การรวมธุรกิจ ซึ่งกำหนดให้บันทึกสินทรัพย์ หนี้สินและหนี้สินที่อาจเกิดขึ้นที่ระบุได้ ณ วันที่ซื้อธุรกิจในมูลค่ายุติธรรม รวมถึงค่าความนิยม (ถ้ามี) การประเมินมูลค่ายุติธรรมของการซื้อธุรกิจดังกล่าวข้างต้นได้ดำเนินการแล้วเสร็จ กลุ่มบริษัทจึงได้ปรับปรุงมูลค่าของสินทรัพย์และหนี้สินที่ได้มาของบริษัทดังกล่าวเป็นมูลค่ายุติธรรมเรียบร้อยแล้ว

ทั้งนี้ กลุ่มบริษัทได้นำสินทรัพย์และหนี้สินตั้งแต่วันที่ซื้อบริษัทย่อยดังกล่าวมาจัดทำงบการเงินรวมของกลุ่มบริษัท สำหรับงวดสามเดือนและเก้าเดือนสิ้นสุดวันที่ 30 กันยายน 2559

สินทรัพย์และหนี้สินสุทธิของบริษัทย่อย ณ วันที่ซื้อธุรกิจ ประกอบด้วยรายการต่อไปนี้

การเปลี่ยนแปลงในส่วนได้เสียในบริษัทย่อยที่ไม่ได้ทำให้สูญเสียการควบคุม

ในไตรมาสที่ 1 ของปี 2559 กลุ่มบริษัทได้เข้าซื้อหุ้นใน Prime Group (ผู้ผลิตกระเบื้องเซรามิกในประเทศเวียดนาม) ซึ่งเป็นบริษัทย่อยภายใต้เอสซีจี ซิเมนต์-ผลิตภัณฑ์ก่อสร้าง เพิ่มอีกร้อยละ 15 คิดเป็นมูลค่าเงินลงทุนรวม 2,177 ล้านบาท ทำให้กลุ่มบริษัทเป็นผู้ถือหุ้นทั้งหมดในบริษัทย่อยดังกล่าว

ผลกระทบของการเปลี่ยนแปลงในส่วนได้เสียของกลุ่มบริษัทใน Prime Group ดังนี้

ในไตรมาสที่ 2 ของปี 2559 บริษัท ฟินิคซ พัลพ แอนด์ เพเพอร์ จำกัด (มหาชน) (“PPPC”) ซึ่งเป็นบริษัทย่อยภายใต้เอสซีจี แพคเกจจิ้ง ได้เรียกชำระเงินค่าหุ้นสามัญเพิ่มทุนจำนวนเงินรวม 1,748 ล้านบาท จากผู้ถือหุ้นเดิม ซึ่งในการเรียกชำระเงินเพิ่มทุนดังกล่าว Nippon Paper Industries Company Limited (“NPI”) ได้เข้าซื้อหุ้นเพิ่มทุนในสัดส่วนการถือหุ้นที่เพิ่มขึ้นจากเดิมอีกร้อยละ 8 คิดเป็นจำนวนเงินรวม 1,707 ล้านบาท ทำให้ NPI มีสัดส่วนการถือหุ้นใน PPPC เพิ่มขึ้นจากร้อยละ 22 เป็นร้อยละ 30 ส่งผลให้กลุ่มบริษัทมีสัดส่วนการถือหุ้นทางตรงในบริษัทย่อยดังกล่าวลดลงจากร้อยละ 76.48 เป็นร้อยละ 68.73 และมีส่วนได้เสียที่ไม่มีอำนาจควบคุมเพิ่มขึ้นจำนวน 1,950 ล้านบาท

4	รายการกับบุคคลหรือกิจการที่เกี่ยวข้องกัน

บุคคลหรือกิจการเป็นบุคคลหรือกิจการที่เกี่ยวข้องกันกับกลุ่มบริษัท หากกลุ่มบริษัทมีอำนาจควบคุมหรือควบคุมร่วมกันหรือมีอิทธิพลอย่างมีสาระสำคัญทั้งทางตรงและทางอ้อมต่อบุคคลหรือกิจการในการตัดสินใจทางการเงินและการบริหารหรือในทางกลับกัน

รายการที่สำคัญกับกิจการที่เกี่ยวข้องกันสำหรับงวดสามเดือนและเก้าเดือนสิ้นสุดวันที่ 30 กันยายน และนโยบายการกำหนดราคาสรุปได้ดังนี้

ยอดคงเหลือ ณ วันที่ 30 กันยายน 2559 และ 31 ธันวาคม 2558 กับกิจการที่เกี่ยวข้องกันมีดังนี้

ลูกหนี้การค้า

ลูกหนี้อื่น

เงินให้กู้ยืมระยะสั้น

เงินให้กู้ยืมระยะยาว

รายการเคลื่อนไหวระหว่างงวดเก้าเดือนสิ้นสุดวันที่ 30 กันยายน สำหรับเงินให้กู้ยืมแก่กิจการที่เกี่ยวข้องกันมีดังนี้

เจ้าหนี้การค้า

เจ้าหนี้อื่น

เงินกู้ยืมระยะสั้น

รายการเคลื่อนไหวระหว่างงวดเก้าเดือนสิ้นสุดวันที่ 30 กันยายน สำหรับเงินกู้ยืมระยะสั้นจากกิจการที่เกี่ยวข้องกันมีดังนี้

ค่าตอบแทนผู้บริหารสำคัญ

5	ลูกหนี้การค้าและลูกหนี้อื่น

โดยปกติระยะเวลาการให้สินเชื่อแก่ลูกค้าของกลุ่มบริษัท คือ 15 - 90 วัน

6	เงินลงทุนอื่น

ณ วันที่ 30 กันยายน 2559 มูลค่ากองทุนส่วนบุคคลซึ่งบริหารงานโดยบริษัทบริหารสินทรัพย์อิสระ 3 ราย มีจำนวนรวมทั้งสิ้น 16,193 ล้านบาท (31 ธันวาคม 2558: 21,849 ล้านบาท) กองทุนส่วนบุคคลดังกล่าวได้ลงทุนในตราสารหนี้ที่มีสภาพคล่องสูงและถูกจัดอันดับอยู่ในระดับความน่าเชื่อถือที่สามารถลงทุนได้ มีอัตราผลตอบแทนร้อยละ 1.34 ถึง 3.55 ต่อปี (31 ธันวาคม 2558: ร้อยละ 1.41 ถึง 3.59 ต่อปี)

มูลค่ายุติธรรม

มูลค่ายุติธรรมของเงินลงทุนเผื่อขาย รวมทั้งมูลค่าตามบัญชีถูกแสดงในงบแสดงฐานะการเงินรวม ณ วันที่ 30 กันยายน 2559 มีดังนี้

ตารางข้างต้นวิเคราะห์การวัดมูลค่ายุติธรรมที่เกิดขึ้นประจำสำหรับเงินลงทุนเผื่อขาย การวัดมูลค่ายุติธรรมเหล่านี้ถูกจัดประเภทอยู่ในระดับที่ต่างกันของลำดับชั้นมูลค่ายุติธรรมตามข้อมูลที่ใช้ในการประเมินมูลค่า นิยามของระดับต่างๆ ที่เกี่ยวข้องกับเงินลงทุนของกลุ่มบริษัท มีดังนี้

กลุ่มบริษัทพิจารณามูลค่ายุติธรรมระดับ 2 สำหรับหลักทรัพย์ที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของกลุ่มบริษัทและคู่สัญญาตามความเหมาะสม

7	เงินลงทุนในบริษัทร่วมและการร่วมค้า

รายการเคลื่อนไหวระหว่างงวดเก้าเดือนสิ้นสุดวันที่ 30 กันยายน สำหรับเงินลงทุนในบริษัทร่วมและการร่วมค้าซึ่งบันทึกโดยวิธีส่วนได้เสีย มีดังนี้

เงินลงทุนในบริษัทร่วมและการร่วมค้า ณ วันที่ 30 กันยายน 2559 และ 31 ธันวาคม 2558 และเงินปันผลรับจากเงินลงทุนสำหรับงวดเก้าเดือนสิ้นสุดวันที่ 30 กันยายน มีดังนี้

*	ในระหว่างปี 2558 ผู้ร่วมลงทุนรายหนึ่งได้แจ้งต่อผู้ร่วมลงทุนรายอื่นว่ากำลังพิจารณาถอนตัวออกจากการร่วมทุนในโครงการ โดยปัจจุบันกำลังอยู่ในระหว่างการเจรจากับผู้ร่วมลงทุนรายอื่นที่สามารถเป็นไปได้

ในไตรมาสที่ 3 ของปี 2559 กลุ่มบริษัทได้ซื้อหุ้นเพิ่มร้อยละ 10 ในบริษัท จัมโบ้บาจส์ แอนด์ ทักส์ จำกัด จากผู้ถือหุ้นเดิม ทำให้บริษัทดังกล่าวเปลี่ยนสถานะจากบริษัทร่วมเป็นบริษัทย่อย ตามที่กล่าวไว้ในหมายเหตุประกอบงบการเงินระหว่างกาลข้อ 3 นอกจากนี้ กลุ่มบริษัทได้ขายหุ้นทั้งหมดร้อยละ 33 ใน Maker-Manifatture Ceramiche S.r.l. ให้กับผู้ถือหุ้นเดิม เป็นจำนวนเงิน 425 ล้านบาท และมีขาดทุนจากการขายหุ้นดังกล่าวจำนวน 103 ล้านบาท ซึ่งแสดงภายใต้รายการ “ค่าใช้จ่ายในการบริหาร” ในงบกำไรขาดทุนรวมสำหรับงวดสามเดือนและเก้าเดือนสิ้นสุดวันที่ 30 กันยายน 2559

8	ที่ดิน อาคารและอุปกรณ์

สำหรับงวดเก้าเดือนสิ้นสุดวันที่ 30 กันยายน 2559 กลุ่มบริษัทได้ลงทุนในที่ดิน อาคารและอุปกรณ์เพิ่มขึ้นเป็นจำนวนเงินรวมประมาณ 24,000 ล้านบาท ซึ่งส่วนใหญ่เกิดจากโครงการขยายกำลังการผลิตปูนซีเมนต์ และโครงการขยายกำลังการผลิตกระดาษบรรจุภัณฑ์ นอกจากนี้ กลุ่มบริษัทได้รับรู้ผลขาดทุนจากการด้อยค่าของที่ดิน อาคารและอุปกรณ์ เป็นจำนวนเงินรวมประมาณ 500 ล้านบาท ซึ่งแสดงภายใต้รายการ “ค่าใช้จ่ายในการบริหาร” ในงบกำไรขาดทุนรวมสำหรับงวดเก้าเดือนสิ้นสุดวันที่ 30 กันยายน 2559

9	สินทรัพย์ภาษีเงินได้รอการตัดบัญชี (หนี้สินภาษีเงินได้รอการตัดบัญชี)

ในไตรมาสที่ 3 ของปี 2559 บริษัทย่อยแห่งหนึ่งได้บันทึกสินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษีและผลขาดทุนทางภาษีที่ยังไม่ได้ใช้ เนื่องจากมีความเป็นไปได้ค่อนข้างแน่ว่าจะมีกำไรเพื่อเสียภาษีในอนาคตเพียงพอที่จะใช้ประโยชน์ โดยรับรู้เป็นรายได้ภาษีเงินได้จำนวน 2,611 ล้านบาท ในงบกำไรขาดทุนรวมสำหรับงวดสามเดือนและเก้าเดือนสิ้นสุดวันที่ 30 กันยายน 2559

ณ วันที่ 30 กันยายน 2559 และ 31 ธันวาคม 2558 กลุ่มบริษัทไม่ได้บันทึกหนี้สินภาษีเงินได้รอการตัดบัญชีสำหรับผลแตกต่างชั่วคราวที่เกิดจากการลงทุนในบริษัทย่อยและการร่วมค้า อันเนื่องมาจากกลุ่มบริษัทสามารถควบคุมจังหวะเวลาในการกลับรายการผลแตกต่างชั่วคราวได้ และมีความเป็นไปได้แน่นอนที่ผลแตกต่างชั่วคราวจะไม่ได้กลับรายการภายในระยะเวลาที่คาดการณ์ได้ในอนาคต

10	หนี้สินที่มีภาระดอกเบี้ย

ในระหว่างปี 2559 กลุ่มบริษัทได้ชำระคืนเงินกู้ยืมระยะยาวก่อนครบกำหนดตามสัญญาเงินกู้ยืมให้แก่ธนาคารพาณิชย์ในประเทศ 4 แห่ง เป็นจำนวนเงินทั้งสิ้น 4,864 ล้านบาท

11	หุ้นกู้

ณ วันที่ 30 กันยายน 2559 บริษัทได้ออกหุ้นกู้ประเภทไม่ด้อยสิทธิและไม่มีหลักประกัน มูลค่ารวม 166,500 ล้านบาท(31 ธันวาคม 2558: 166,500 ล้านบาท) ดังนี้

*	ราคาซื้อขายสุดท้าย (บาทต่อหน่วย: มูลค่าต่อหน่วยเท่ากับ 1,000 บาท) ณ วันที่ 30 กันยายน 2559 และ 31 ธันวาคม 2558

มูลค่ายุติธรรมของหุ้นกู้ บริษัทได้พิจารณามูลค่ายุติธรรมระดับ 2 สำหรับหลักทรัพย์ที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของบริษัทและคู่สัญญาตามความเหมาะสม

12	ภาระผูกพันผลประโยชน์ของพนักงาน

กลุ่มบริษัทจ่ายค่าชดเชยผลประโยชน์หลังออกจากงานและบำเหน็จตามข้อกำหนดของพระราชบัญญัติคุ้มครองแรงงาน พ.ศ. 2541 ในการให้ผลประโยชน์เมื่อเกษียณและผลประโยชน์ระยะยาวอื่นแก่พนักงานตามสิทธิและอายุงาน

โครงการผลประโยชน์ที่กำหนดไว้มีความเสี่ยงจากการประมาณการตามหลักคณิตศาสตร์ประกันภัย ได้แก่ ความเสี่ยงของช่วงชีวิต ความเสี่ยงจากอัตราแลกเปลี่ยน ความเสี่ยงจากอัตราดอกเบี้ย และความเสี่ยงจากตลาด (เงินลงทุน)

ภาระผูกพันผลประโยชน์ของพนักงานในงบแสดงฐานะการเงินรวม

การเปลี่ยนแปลงในมูลค่าปัจจุบันของภาระผูกพันของโครงการผลประโยชน์

การเปลี่ยนแปลงในมูลค่ายุติธรรมของสินทรัพย์โครงการของบริษัทย่อยในต่างประเทศ

ข้อสมมติหลักในการประมาณการตามหลักคณิตศาสตร์ประกันภัย ณ วันสิ้นรอบระยะเวลารายงาน

ภาระผูกพันของโครงการผลประโยชน์

*	อัตราผลตอบแทนในท้องตลาดของพันธบัตรรัฐบาลสำหรับเงินชดเชยตามกฎหมายแรงงานและเงินบำเหน็จ

**	ขึ้นอยู่กับระยะเวลาการทำงานของพนักงาน

***	อ้างอิงตามตารางมรณะไทย 2551 ประเภทสามัญ (TMO2008: Thai Mortality Ordinary Table 2008)

สินทรัพย์โครงการของบริษัทย่อยในต่างประเทศ

13	ข้อมูลตามส่วนงานธุรกิจ

กลุ่มบริษัทนำเสนอข้อมูลตามส่วนงานโดยแสดงส่วนงานธุรกิจเป็นรูปแบบหลักในการรายงาน โดยพิจารณาจากระบบการบริหารการจัดการ และโครงสร้างการรายงานทางการเงินภายในของกลุ่มบริษัทเป็นเกณฑ์ในการกำหนดส่วนงาน

สินทรัพย์ รายได้และผลการดำเนินงานจากส่วนงานเป็นรายการที่เกี่ยวข้องโดยตรงกับส่วนงานหรือที่สามารถปันส่วนให้กับส่วนงานได้อย่างสมเหตุสมผล

ส่วนงานธุรกิจ

กลุ่มบริษัทเสนอส่วนงานธุรกิจที่สำคัญ ดังนี้

ข้อมูลตามส่วนงานธุรกิจใช้สำหรับการประเมินผลการดำเนินงานและจัดสรรทรัพยากรสำหรับผู้บริหาร กลุ่มบริษัทประเมินความสามารถในการดำเนินงานตาม EBITDA

ข้อมูลตามส่วนงานธุรกิจสำหรับงวดเก้าเดือนสิ้นสุดวันที่ 30 กันยายน มีดังนี้

ผลการดำเนินงานของส่วนงานธุรกิจ

14	กำไรต่อหุ้นขั้นพื้นฐาน

กำไรต่อหุ้นขั้นพื้นฐานสำหรับงวดสามเดือนและเก้าเดือนสิ้นสุดวันที่ 30 กันยายน คำนวณจากกำไรสำหรับงวดส่วนที่เป็นของผู้ถือหุ้นสามัญบริษัทใหญ่ และจำนวนหุ้นสามัญถัวเฉลี่ยถ่วงน้ำหนักที่ออกจำหน่ายแล้วระหว่างงวด โดยแสดงการคำนวณดังนี้

15	เงินปันผล

ที่ประชุมสามัญผู้ถือหุ้นของบริษัทเมื่อวันที่ 25 มีนาคม 2558 มีมติอนุมัติการจ่ายเงินปันผลประจำปี 2557 ในอัตราหุ้นละ 12.50 บาท เป็นเงินประมาณ 15,000 ล้านบาท โดยได้จ่ายเงินปันผลงวดระหว่างกาลในอัตราหุ้นละ 5.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผล คิดเป็นจำนวนเงิน 6,581 ล้านบาท ซึ่งจ่ายแล้วเมื่อวันที่ 28 สิงหาคม 2557 และได้จ่ายเงินปันผลงวดสุดท้ายในอัตราหุ้นละ 7.00 บาท ให้แก่ผู้ถือหุ้นเฉพาะผู้ที่มีสิทธิรับเงินปันผลคิดเป็นจำนวนเงิน 8,368 ล้านบาท ซึ่งจ่ายแล้วในวันที่ 23 เมษายน 2558

ที่ประชุมสามัญผู้ถือหุ้นของบริษัทเมื่อวันที่ 30 มีนาคม 2559 มีมติอนุมัติการจ่ายเงินปันผลประจำปี 2558 ในอัตราหุ้นละ 16.00 บาท เป็นเงินประมาณ 19,200 ล้านบาท โดยได้จ่ายเงินปันผลงวดระหว่างกาลในอัตราหุ้นละ 7.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผล คิดเป็นจำนวนเงิน 8,982 ล้านบาท ซึ่งจ่ายแล้วเมื่อวันที่ 27 สิงหาคม 2558 และได้จ่ายเงินปันผลงวดสุดท้ายในอัตราหุ้นละ 8.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผลคิดเป็นจำนวนเงิน 10,200 ล้านบาท ซึ่งจ่ายแล้วในวันที่ 28 เมษายน 2559

ที่ประชุมคณะกรรมการบริษัทเมื่อวันที่ 27 กรกฎาคม 2559 มีมติอนุมัติการจ่ายเงินปันผลระหว่างกาลปี 2559 ในอัตราหุ้นละ 8.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผลคิดเป็นจำนวนเงิน 10,198 ล้านบาท ซึ่งจ่ายแล้ว ในวันที่ 25 สิงหาคม 2559

16	ภาระผูกพันและหนี้สินที่อาจเกิดขึ้น

ภาระผูกพันตามสัญญาก่อสร้างและติดตั้งเครื่องจักรนี้ได้รวมถึงสัญญาก่อสร้างของโรงงานปูนซีเมนต์ในประเทศเมียนมา และลาว มูลค่าตามสัญญาทั้งหมด 465 ล้านเหรียญสหรัฐ หรือเทียบเท่าเงินบาทจำนวน 16,033 ล้านบาท ทั้งนี้ ต้นทุนที่เกิดขึ้นจนถึงวันที่ 30 กันยายน 2559 มีจำนวนทั้งสิ้น 418 ล้านเหรียญสหรัฐ หรือเทียบเท่าเงินบาทจำนวน 14,398 ล้านบาท (31 ธันวาคม 2558: 326 ล้านเหรียญสหรัฐ หรือเทียบเท่าเงินบาทจำนวน 11,996 ล้านบาท)

จ)  กลุ่มบริษัทได้ทำสัญญาซื้อขายเงินตราต่างประเทศล่วงหน้าและสัญญาแลกเปลี่ยนสกุลเงินกับธนาคารหลายแห่งทั้งในและต่างประเทศ โดยมีวัตถุประสงค์เพื่อป้องกันความเสี่ยงจากการลงทุนในต่างประเทศ จ่ายชำระเงินกู้ยืม จ่ายชำระค่าสินค้า เครื่องจักรและอุปกรณ์ และรับชำระเงินค่าสินค้า มีรายละเอียดดังนี้

สัญญาดังกล่าวจะทยอยครบกำหนดภายในเดือนตุลาคม 2560 (31 ธันวาคม 2558: ครบกำหนดภายในเดือนเมษายน 2560)

สัญญาดังกล่าวจะทยอยครบกำหนดภายในเดือนเมษายน 2563 (31 ธันวาคม 2558: ครบกำหนดภายในเดือนเมษายน 2563)

ฉ)	กลุ่มบริษัทได้ทำสัญญาแลกเปลี่ยนอัตราดอกเบี้ยกับธนาคารต่างประเทศหลายแห่งเพื่อป้องกันความเสี่ยงจากอัตราดอกเบี้ยของเงินกู้ยืมสกุลต่างประเทศจำนวน 100 ล้านเหรียญสหรัฐ (31 ธันวาคม 2558: 147 ล้านเหรียญสหรัฐ) โดยการแลกเปลี่ยนอัตราดอกเบี้ยลอยตัว LIBOR เป็นอัตราดอกเบี้ยคงที่ร้อยละ 2.67 ถึง 4.60 ต่อปี (31 ธันวาคม 2558: ร้อยละ 2.67 ถึง 4.60 ต่อปี) โดยสัญญาดังกล่าวจะทยอยครบกำหนดภายในเดือนกรกฎาคม 2561 (31 ธันวาคม 2558: ครบกำหนดภายในเดือนกรกฎาคม 2561)

ช)	กลุ่มบริษัทได้ทำสัญญาเพื่อบริหารความเสี่ยงทางด้านราคาพลังงานกับธนาคารในประเทศ และธนาคารต่างประเทศหลายแห่ง มูลค่าตามสัญญาสุทธิ 50 ล้านเหรียญสหรัฐ หรือเทียบเท่าเงินบาทจำนวน 1,743 ล้านบาท (31 ธันวาคม 2558: 12 ล้านเหรียญสหรัฐ หรือเทียบเท่าเงินบาทจำนวน 451 ล้านบาท) โดยสัญญาดังกล่าวจะทยอยครบกำหนดภายในเดือนธันวาคม 2560 (31 ธันวาคม 2558: ครบกำหนดภายในเดือนธันวาคม 2559)

ซ)	การร่วมค้าแห่งหนึ่งได้ทำสัญญาซื้อวัตถุดิบกับบริษัทแห่งหนึ่งในประเทศเวียดนาม ซึ่งเป็นสัญญาระยะยาว 17 ปี

ฌ)	บริษัทได้ทำสัญญากับผู้ให้บริการในประเทศ 2 ราย เพื่อให้บริการด้านเทคโนโลยีสารสนเทศแก่กลุ่มบริษัท มูลค่าตามสัญญาประมาณ 6,500 ล้านบาท ซึ่งสัญญาดังกล่าวมีระยะเวลา 7 ปี โดยเริ่มมีผลตั้งแต่เดือนมิถุนายน 2559

ญ)	เมื่อวันที่ 28 เมษายน 2559 ศาลฎีกาได้มีคำพิพากษาให้บริษัทย่อยชำระเบี้ยปรับและเงินเพิ่มจากการถูกประเมินภาษีให้แก่กรมสรรพากร จำนวน 131 ล้านบาท ซึ่งบริษัทย่อยได้จ่ายชำระแล้วในไตรมาสที่ 2 ปี 2559 นอกจากนี้ จากกรณีที่บริษัทย่อยอีกแห่งหนึ่งได้รับหนังสือแจ้งเปลี่ยนแปลงผลขาดทุนสุทธิจากกรมสรรพากร และบริษัทย่อยได้ยื่นอุทธรณ์ต่อคณะกรรมการพิจารณาอุทธรณ์ ต่อมาเมื่อวันที่ 16 มิถุนายน 2559 กระทรวงการคลังได้ประกาศมาตรการเยียวยาผู้เสียภาษีประเด็นการคำนวณกำไรขาดทุนสุทธิ กรณีได้รับการส่งเสริมการลงทุนมากกว่า 1 โครงการ (Net บัตร) โดยงดเบี้ยปรับและเงินเพิ่ม ซึ่งมีเงื่อนไขว่าบริษัทต้องชำระภาษีเพิ่มเติมและต้องถอนอุทธรณ์การประเมินภาษีภายในวันที่ 1 สิงหาคม 2559 บริษัทย่อยจึงได้ชำระภาษีเพิ่มเติมและถอนอุทธรณ์ตามประกาศกระทรวงการคลังดังกล่าว การดำเนินการทั้งสองเรื่องจึงเสร็จสิ้นแล้ว

ฎ)	ในไตรมาสที่ 1 ของปี 2552 บริษัทได้แจ้งความดำเนินคดีอาญาอดีตพนักงานเกี่ยวกับการลักทรัพย์ (แบบฟอร์มใบหุ้นสามัญ) และการปลอมแปลงใบหุ้นสามัญของบริษัทเป็นจำนวนหุ้น 672,000 หุ้น ซึ่งต่อมาในไตรมาสที่ 2 ของปี 2552 บริษัทได้รับแจ้งจากศาลแพ่งว่าผู้จัดการมรดกและทายาทผู้ถือหุ้นที่ถูกปลอมแปลงใบหุ้น (โจทก์) ได้ยื่นฟ้องบริษัทพร้อมกับบุคคลและนิติบุคคลอื่นซึ่งเกี่ยวข้องกับเรื่องดังกล่าว โดยเรียกร้องให้ร่วมกันชดเชยค่าเสียหาย ซึ่งคดีนี้ได้ยุติแล้ว

โดยเมื่อวันที่ 22 ธันวาคม 2558 ศาลฎีกาได้มีคำพิพากษาให้อดีตพนักงานผู้กระทำละเมิดต่อโจทก์ คืนหุ้นหรือใช้ราคาหุ้นตามราคาที่มีการซื้อขายครั้งสุดท้าย ณ วันที่ใช้เงิน ซึ่งต้องไม่ต่ำกว่าอัตราหุ้นละ 314.38 บาท รวมทั้งเงินปันผลที่ขาดอยู่และดอกเบี้ยจนกว่าชำระเสร็จ โดยให้บริษัทในฐานะนายจ้าง บริษัท ศูนย์รับฝากหลักทรัพย์ (ประเทศไทย) จำกัด และบุคคลที่เกี่ยวข้องร่วมรับผิด ดังนั้น บริษัทจึงได้บันทึกประมาณการหนี้สินจากค่าเสียหายดังกล่าวในส่วนที่บริษัทอาจต้องรับผิดในงบแสดงฐานะการเงิน ณ วันที่ 31 ธันวาคม 2558 คิดเป็นจำนวนเงิน 201 ล้านบาท

ทั้งนี้ เมื่อวันที่ 21 มกราคม 2559 บริษัทได้ชำระหนี้ให้โจทก์เสร็จสิ้นแล้วด้วยการคืนใบหุ้นสามัญของบริษัท เงินปันผลก่อนฟ้องคดีพร้อมดอกเบี้ย เงินปันผลหลังฟ้องคดี และค่าใช้จ่ายต่างๆ ในการดำเนินคดี จำนวนเงินรวม 319 ล้านบาท และเมื่อวันที่ 18 กุมภาพันธ์ 2559 บริษัท ศูนย์รับฝากหลักทรัพย์ฯ ได้คืนเงินให้บริษัท จำนวน 106 ล้านบาท (1 ใน 3 ส่วนของเงินที่บริษัทได้ชำระให้โจทก์ รวมทั้งค่าใช้จ่ายอื่นๆ ที่เกี่ยวข้อง) ขณะนี้อยู่ในระหว่างเตรียมฟ้องคดีไล่เบี้ยผู้เกี่ยวข้องต่อไป

17	เรื่องอื่นๆ

เมื่อวันที่ 29 กันยายน 2552 ศาลปกครองกลางได้มีคำสั่งคุ้มครองชั่วคราวที่สั่งให้หน่วยงานราชการ 8 แห่งระงับ 76 โครงการในพื้นที่มาบตาพุดและพื้นที่ใกล้เคียงจังหวัดระยองไว้เป็นการชั่วคราว ต่อมาศาลปกครองสูงสุดและศาลปกครองกลางได้มีคำสั่งให้ 12 โครงการดำเนินการต่อไปได้ ส่วนที่เหลืออีก 64 โครงการให้ระงับไว้ตามคำสั่งของศาลปกครองกลาง ในจำนวนนี้มีโครงการของกลุ่มบริษัท 18 โครงการ มูลค่าเงินลงทุน 57,500 ล้านบาท ซึ่งส่วนใหญ่เป็นโครงการของบริษัทร่วมทุนภายใต้เอสซีจี เคมิคอลส์

ต่อมาเมื่อวันที่ 2 กันยายน 2553 ศาลปกครองกลางได้มีคำสั่งพิพากษาให้เพิกถอนใบอนุญาตโครงการที่ออกหลังวันที่รัฐธรรมนูญปี 2550 มีผลบังคับใช้ และเข้าข่าย 11 ประเภทโครงการที่อาจก่อให้เกิดผลกระทบต่อชุมชนอย่างรุนแรง ตามประกาศกระทรวงทรัพยากรธรรมชาติและสิ่งแวดล้อม ลงวันที่ 31 สิงหาคม 2553 โดยผลของคำพิพากษาดังกล่าว โครงการเกือบทั้งหมดของกลุ่มบริษัทไม่เข้าข่ายประเภทโครงการที่อาจก่อให้เกิดผลกระทบอย่างรุนแรง จึงสามารถดำเนินการต่อไปได้ มีเพียง 1 โครงการที่เข้าข่ายตามประกาศดังกล่าว ซึ่งได้ดำเนินการให้เป็นไปตามหลักเกณฑ์ในมาตรา 67 วรรคสอง ของรัฐธรรมนูญปี 2550 เรียบร้อยแล้ว เมื่อปลายปี 2555 โดยการนิคมอุตสาหกรรมแห่งประเทศไทย (กนอ.) เห็นว่าโครงการได้ดำเนินการครบถ้วนแล้ว กนอ. จึงได้ส่งเรื่องให้อัยการเพื่อยื่นขอให้ศาลปกครองสูงสุดมีคำสั่งยกเลิกการระงับโครงการชั่วคราวเพื่อให้โครงการสามารถดำเนินการต่อไปได้ ซึ่งอัยการได้ยื่นคำร้องขอยกเลิกคำสั่งคุ้มครองชั่วคราวต่อศาลปกครองสูงสุดเมื่อวันที่ 1 เมษายน 2556 ต่อมาในเดือนกรกฎาคม 2557 ศาลปกครองสูงสุดได้มีคำสั่งยกเลิกการระงับโครงการดังกล่าว และในเดือนตุลาคม 2557 กลุ่มบริษัทได้รับใบอนุญาตจาก กนอ. และสามารถดำเนินงานตามโครงการได้ตามปกติ

ทั้งนี้ ในส่วนของคดี ผู้ฟ้องคดีและหน่วยงานราชการได้อุทธรณ์คำพิพากษาของศาลปกครองกลางต่อศาลปกครองสูงสุด

18	เหตุการณ์ภายหลังรอบระยะเวลารายงาน

เมื่อวันที่ 1 พฤศจิกายน 2559 บริษัทได้ออกหุ้นกู้ครั้งที่ 2/2559 มูลค่า 25,000 ล้านบาท อายุ 4 ปี อัตราดอกเบี้ยคงที่ร้อยละ 3.00 ต่อปี กำหนดจ่ายดอกเบี้ยทุกๆ 3 เดือน โดยเงินที่ได้รับจากการออกหุ้นกู้ได้นำไปไถ่ถอนหุ้นกู้ครั้งที่ 2/2555 มูลค่า 25,000 ล้านบาท ที่ครบกำหนดไถ่ถอน

เมื่อวันที่ 2 พฤศจิกายน 2559 กลุ่มบริษัทได้แจ้งต่อตลาดหลักทรัพย์แห่งประเทศไทยว่าได้มีการลงนามในสัญญาขายหุ้นทั้งหมดร้อยละ 10 ใน Holcim Cement (Bangladesh) Ltd. ให้กับผู้ถือหุ้นเดิม เป็นจำนวนเงินประมาณ 590 ล้านบาท ซึ่งคาดว่าการขายหุ้นดังกล่าวจะดำเนินการแล้วเสร็จภายในเดือนพฤศจิกายน 2559 โดยกลุ่มบริษัทจะรับรู้กำไรหลังภาษีเป็นจำนวนเงินประมาณ 315 ล้านบาท

จากมติคณะกรรมการบริษัทเมื่อวันที่ 27 กรกฎาคม 2559 อนุมัติให้มีการเสนอเพิกถอนหลักทรัพย์ของบริษัท ไทยพลาสติกและเคมีภัณฑ์ จำกัด (มหาชน) (“TPC”) ซึ่งเป็นบริษัทย่อยภายใต้เอสซีจี เคมิคอลส์ ออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทย (“ตลาดหลักทรัพย์”) ต่อมาเมื่อวันที่ 17 ตุลาคม 2559 ที่ประชุมวิสามัญผู้ถือหุ้นของ TPC ได้มีมติอนุมัติการเพิกถอนหลักทรัพย์ดังกล่าว และคณะกรรมการตลาดหลักทรัพย์แห่งประเทศไทยได้อนุมัติการขอเพิกถอนในวันที่ 31 ตุลาคม 2559 ซึ่งกลุ่มบริษัทได้ดำเนินการยื่นแบบคำเสนอซื้อหลักทรัพย์ของ TPC จากผู้ถือหุ้นทุกรายเป็นการทั่วไปเป็นจำนวนหุ้นรวม 78 ล้านหุ้น หรือคิดเป็นสัดส่วนร้อยละ 8.94 ของจำนวนหุ้นที่ออกและชำระแล้วทั้งหมดของ TPC ในราคาหุ้นละ 40 บาท มูลค่ารวม
ทั้งสิ้นไม่เกิน 3,129 ล้านบาท โดยมีระยะเวลารับซื้อตั้งแต่วันที่ 4 พฤศจิกายน 2559 ถึงวันที่ 10 มกราคม 2560 ทั้งนี้ ตลาดหลักทรัพย์จะพิจารณากำหนดวันเพิกถอนหลักทรัพย์ของ TPC จากการเป็นหลักทรัพย์จดทะเบียนภายหลังครบกำหนดระยะเวลารับซื้อ

19	มาตรฐานการรายงานทางการเงินที่ประกาศแล้วแต่ยังไม่มีผลบังคับใช้

มาตรฐานการรายงานทางการเงินที่ออกและปรับปรุงใหม่ได้มีการประกาศแล้ว แต่ยังไม่มีผลบังคับใช้ ซึ่งกลุ่มบริษัทไม่ได้นำมาใช้ในการจัดทำงบการเงินรวมระหว่างกาลนี้ มาตรฐานการรายงานทางการเงินที่ออกและปรับปรุงใหม่นี้อาจเกี่ยวข้องกับการดำเนินงานของกลุ่มบริษัท และถือปฏิบัติกับงบการเงินรวมสำหรับรอบระยะเวลาบัญชีที่เริ่มในหรือหลังวันที่ 1 มกราคม 2560 กลุ่มบริษัทไม่มีแผนที่จะนำมาตรฐานการรายงานทางการเงินนี้มาใช้ก่อนวันถือปฏิบัติ

กลุ่มบริษัทได้ประเมินในเบื้องต้นถึงผลกระทบที่อาจเกิดขึ้นต่องบการเงินรวมระหว่างกาลของกลุ่มบริษัทจากการถือปฏิบัติตามมาตรฐานการรายงานทางการเงินที่ออกและปรับปรุงใหม่นี้ ซึ่งคาดว่าไม่มีผลกระทบต่องบการเงินรวมในงวดที่ถือปฏิบัติ

| หมายเหตุ |  | สารบัญ |  |

|  |  |  |  |

| 1 |  | ข้อมูลทั่วไป |  |

| 2 |  | เกณฑ์การจัดทำงบการเงินระหว่างกาล |  |

| 3 |  | การซื้อธุรกิจและการเปลี่ยนแปลงในส่วนได้เสียในบริษัทย่อย    ที่ไม่ได้ทำให้สูญเสียการควบคุม |  |

| 4 |  | รายการกับบุคคลหรือกิจการที่เกี่ยวข้องกัน |  |

| 5 |  | ลูกหนี้การค้าและลูกหนี้อื่น |  |

| 6 |  | เงินลงทุนอื่น |  |

| 7 |  | เงินลงทุนในบริษัทร่วมและการร่วมค้า |  |

| 8 |  | ที่ดิน อาคารและอุปกรณ์ |  |

| 9 |  | สินทรัพย์ภาษีเงินได้รอการตัดบัญชี (หนี้สินภาษีเงินได้รอการตัดบัญชี) |  |

| 10 |  | หนี้สินที่มีภาระดอกเบี้ย |  |

| 11 |  | หุ้นกู้ |  |

| 12 |  | ภาระผูกพันผลประโยชน์ของพนักงาน |  |

| 13 |  | ข้อมูลตามส่วนงานธุรกิจ |  |

| 14 |  | กำไรต่อหุ้นขั้นพื้นฐาน |  |

| 15 |  | เงินปันผล |  |

| 16 |  | ภาระผูกพันและหนี้สินที่อาจเกิดขึ้น |  |

| 17 |  | เรื่องอื่นๆ |  |

| 18 |  | เหตุการณ์ภายหลังรอบระยะเวลารายงาน |  |

| 19 |  | มาตรฐานการรายงานทางการเงินที่ประกาศแล้วแต่ยังไม่มีผลบังคับใช้ |  |



| หมายเหตุ 3 | การซื้อธุรกิจและการเปลี่ยนแปลงในส่วนได้เสียในบริษัทย่อยที่ไม่ได้ทำให้สูญเสีย การควบคุม |

| หมายเหตุ 5, 6 และ 7 | การวัดมูลค่าที่คาดว่าจะได้รับคืนของสินทรัพย์แต่ละรายการ และหน่วยสินทรัพย์ที่ก่อให้เกิดเงินสด |

| หมายเหตุ 9 | การใช้ประโยชน์ของผลขาดทุนทางภาษีเงินได้ ภาษีเงินได้ของงวดปัจจุบัน  และภาษีเงินได้รอการตัดบัญชี |

| หมายเหตุ 12 | อัตราคิดลด อัตราการเพิ่มขึ้นของเงินเดือน อัตราการหมุนเวียนพนักงาน และอัตรามรณะ |

| หมายเหตุ 16 | ประมาณการหนี้สิน และหนี้สินที่อาจเกิดขึ้น |



|  |  | (ล้านบาท) |

| มูลค่ายุติธรรมของส่วนได้เสียในบริษัทร่วมก่อนเป็นบริษัทย่อย |  | 330 |

| หัก มูลค่าตามบัญชีของเงินลงทุนตามวิธีส่วนได้เสีย |  | (333) |

| ขาดทุนจากการปรับมูลค่ายุติธรรมของเงินลงทุน |  | (3) |



|  |  | (ล้านบาท) |

| สิ่งตอบแทนในการซื้อที่ได้จ่ายไป |  | 2,177 |

| หัก ส่วนได้เสียที่ไม่มีอำนาจควบคุมที่ได้มา |  | 790 |

| ส่วนได้เสียของกลุ่มบริษัทที่ลดลงจากการเพิ่มสัดส่วนในบริษัทย่อย |  | 1,387 |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |  |  |

|  | 2559 |  | 2558 |  | 2559 |  | 2558 |  | นโยบายการกำหนดราคา |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |  |  |

| บริษัทร่วมและการร่วมค้า |  |  |  |  |  |  |  |  |  |

| ซื้อ | 5,291 |  | 5,993 |  | 16,719 |  | 18,063 |  | ราคาตลาด |

| ค่าบริการ | 266 |  | 438 |  | 1,054 |  | 1,487 |  | ราคาตลาด |

| รายได้จากการขายสินค้า | 12,342 |  | 12,399 |  | 37,374 |  | 36,781 |  | ราคาตลาด |

| รายได้ค่าบริการและอื่นๆ | 286 |  | 224 |  | 829 |  | 687 |  | ราคาตลาด |

| รายได้ค่าธรรมเนียมการจัดการ    บริหารและอื่นๆ | 512 |  | 472 |  | 1,446 |  | 1,460 |  | ส่วนใหญ่คิดตามอัตราร้อยละ ของรายได้จากการขาย |

| รายได้เงินปันผล | 637 |  | 98 |  | 5,401 |  | 2,365 |  | ตามจำนวนที่ประกาศจ่าย |

|  |  |  |  |  |  |  |  |  |  |

| บริษัทอื่น |  |  |  |  |  |  |  |  |  |

| ซื้อ | 530 |  | 596 |  | 1,919 |  | 1,714 |  | ราคาตลาด |

| รายได้จากการขายสินค้า | 82 |  | 37 |  | 223 |  | 143 |  | ราคาตลาด |

| รายได้ค่าบริการและอื่นๆ | 26 |  | 33 |  | 74 |  | 58 |  | ราคาตลาด |

| รายได้ค่าธรรมเนียมการจัดการ    บริหารและอื่นๆ | 58 |  | 67 |  | 217 |  | 214 |  | ส่วนใหญ่คิดตามอัตราร้อยละ ของรายได้จากการขาย |

| รายได้เงินปันผล | 33 |  | 8 |  | 1,665 |  | 1,388 |  | ตามจำนวนที่ประกาศจ่าย |



|  | 30 กันยายน |  | 31 ธันวาคม |

|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| บริษัทร่วมและการร่วมค้า |  |  |  |

| บริษัท สยามโพลิเอททีลีน จำกัด | 1,962 |  | 1,855 |

| บริษัท กรุงเทพ ซินธิติกส์ จำกัด | 447 |  | 349 |

| บริษัท สยามเลเทกซ์สังเคราะห์ จำกัด | 444 |  | 469 |

| บริษัท สยามสไตรีนโมโนเมอร์ จำกัด | 436 |  | 427 |

| บริษัท แกรนด์ สยาม คอมโพสิต จำกัด | 277 |  | 251 |

| บริษัท ไทย เอ็มเอ็มเอ จำกัด | 223 |  | 291 |

| PT Styrindo Mono Indonesia | 167 |  | - |

| SCG Plastics (Shanghai) Co., Ltd. | 147 |  | 98 |

| Binh Minh Plastics Joint Stock Company | 116 |  | 104 |

| บริษัท สยามอุตสาหกรรมยิปซัม (สระบุรี) จำกัด | 110 |  | 58 |

| บริษัท สยามโกลบอลเฮ้าส์ จำกัด (มหาชน) | 102 |  | 59 |

| Mitsui Advanced Composites (Zhongshan) Co., Ltd. | 61 |  | 64 |

| PT Chandra Asri Petrochemical Tbk. | 58 |  | 1,115 |

| บริษัท สยามทบพันแพคเกจจิ้ง จำกัด | 52 |  | 60 |

| บริษัท สยามคูโบต้าคอร์ปอเรชั่น จำกัด | 41 |  | 43 |

| บริษัท สยามนิปปอน อินดัสเตรียล เปเปอร์ จำกัด | 32 |  | 39 |

| บริษัท เซกิซุย-เอสซีจี อินดัสทรี จำกัด | 32 |  | 21 |

| บริษัท สยาม มิตซุย พีทีเอ จำกัด | 20 |  | 16 |

| บริษัท สหกรีน ฟอเรสท์ จำกัด | 19 |  | 6 |

| บริษัท เอ็มทีพี เอชพีพีโอ แมนูแฟคเจอริ่ง จำกัด | 17 |  | 11 |

| บริษัท สยามอุตสาหกรรมยิปซัม (สงขลา) จำกัด | 15 |  | 11 |

| บริษัท ไทย เอ็มเอฟซี จำกัด | 12 |  | 22 |

| บริษัทอื่นๆ | 55 |  | 59 |

|  | 4,845 |  | 5,428 |



|  | 30 กันยายน |  | 31 ธันวาคม |

|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| บริษัทอื่น |  |  |  |

| บริษัท เหล็กสยามยามาโตะ จำกัด | 37 |  | 88 |

| บริษัทอื่นๆ | 20 |  | 16 |

|  | 57 |  | 104 |

| รวม | 4,902 |  | 5,532 |



|  | 30 กันยายน |  | 31 ธันวาคม |

|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| บริษัทร่วมและการร่วมค้า |  |  |  |

| Long Son Petrochemicals Co., Ltd. | 524 |  | 369 |

| บริษัท สยามคูโบต้าคอร์ปอเรชั่น จำกัด | 277 |  | 343 |

| บริษัท สยามสไตรีนโมโนเมอร์ จำกัด | 224 |  | - |

| Mitsui Advanced Composites (Zhongshan) Co., Ltd. | 150 |  | - |

| บริษัท ริเก้น (ไทยแลนด์) จำกัด | 67 |  | - |

| บริษัท เซกิซุย-เอสซีจี อินดัสทรี จำกัด | 39 |  | 46 |

| บริษัท สยามโพลิเอททีลีน จำกัด | 35 |  | 4 |

| บริษัท สยาม มิตซุย พีทีเอ จำกัด | 26 |  | 54 |

| บริษัท แกรนด์ สยาม คอมโพสิต จำกัด | 24 |  | 26 |

| บริษัท สยามนิปปอน อินดัสเตรียล เปเปอร์ จำกัด | 23 |  | 27 |

| บริษัท ไทย เพ็ท เรซิน จำกัด | 13 |  | 42 |

| บริษัท ไทย เอ็มเอ็มเอ จำกัด | 13 |  | 25 |

| Mehr Petrochemical Company (P.J.S.C.) | 9 |  | 67 |

| บริษัทอื่นๆ | 74 |  | 93 |

|  | 1,498 |  | 1,096 |



|  | 30 กันยายน |  | 31 ธันวาคม |

|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| บริษัทอื่น |  |  |  |

| Finfloor S.p.A. | 29 |  | - |

| บริษัท เหล็กสยามยามาโตะ จำกัด | 24 |  | 28 |

| บริษัท สยามโตโยต้าอุตสาหกรรม จำกัด | 5 |  | 14 |

| บริษัทอื่นๆ | 8 |  | 13 |

|  | 66 |  | 55 |

| รวม | 1,564 |  | 1,151 |



|  | 30 กันยายน |  | 31 ธันวาคม |

|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| PT M Class Industry | 72 |  | 75 |

| GTC Technology International, LP | 43 |  | 45 |

| บริษัทอื่นๆ | 5 |  | 5 |

| รวม | 120 |  | 125 |



|  | 30 กันยายน |  | 31 ธันวาคม |

|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| Mariwasa Holdings, Inc. | 89 |  | 160 |



|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| ระยะสั้น |  |  |  |

| ณ วันที่ 1 มกราคม | 125 |  | 115 |

| เพิ่มขึ้น | - |  | 12 |

| ลดลง | (5) |  | (6) |

| ณ วันที่ 30 กันยายน | 120 |  | 121 |

|  |  |  |  |

| ระยะยาว |  |  |  |

| ณ วันที่ 1 มกราคม | 160 |  | 149 |

| เพิ่มขึ้น | - |  | 12 |

| ลดลง | (71) |  | - |

| ณ วันที่ 30 กันยายน | 89 |  | 161 |



|  | 30 กันยายน | 30 กันยายน |  | 31 ธันวาคม |

|  | 2559 | 2559 |  | 2558 |

|  | (ล้านบาท) | (ล้านบาท) | (ล้านบาท) | (ล้านบาท) |

| บริษัทร่วม |  |  |  |  |

| Mehr Petrochemical Company (P.J.S.C.) | 1,239 | 1,239 |  | 2,363 |

| บริษัท สยามโพลิเอททีลีน จำกัด | 581 | 581 |  | 464 |

| PT Chandra Asri Petrochemical Tbk. | 342 | 342 |  | - |

| บริษัท สยามคูโบต้าคอร์ปอเรชั่น จำกัด | 330 | 330 |  | 409 |

| บริษัท สยามอุตสาหกรรมยิปซัม (สระบุรี) จำกัด | 197 | 197 |  | 147 |

| บริษัท กรุงเทพ ซินธิติกส์ จำกัด | 178 | 178 |  | 179 |

| บริษัท เซกิซุย-เอสซีจี อินดัสทรี จำกัด | 113 | 113 |  | 90 |

| บริษัท สยามเลเทกซ์สังเคราะห์ จำกัด | 112 | 112 |  | 99 |

| บริษัท ไอทีวัน จำกัด | 75 | 75 |  | 59 |

| บริษัท ไทย เอ็มเอ็มเอ จำกัด | 72 |  |  | 100 |

| บริษัท สยามนิปปอน อินดัสเตรียล เปเปอร์ จำกัด | 26 |  |  | 29 |

| บริษัท สยามอุตสาหกรรมยิปซัม (สงขลา) จำกัด | 22 |  |  | 19 |

|  | 30 กันยายน | 30 กันยายน |  | 31 ธันวาคม |

|  | 2559 | 2559 |  | 2558 |

|  | (ล้านบาท) | (ล้านบาท) | (ล้านบาท) | (ล้านบาท) |

| บริษัท สยามสไตรีนโมโนเมอร์ จำกัด | 18 |  |  | 15 |

| บริษัท ไทย เพ็ท เรซิน จำกัด | - |  |  | 88 |

| บริษัท จัมโบ้บาจส์ แอนด์ ทักส์ จำกัด | - |  |  | 68 |

| Maker-Manifatture Ceramiche S.r.l. | - |  |  | 38 |

| บริษัทอื่นๆ | 22 |  |  | 23 |

|  | 3,327 |  |  | 4,190 |

| บริษัทอื่น |  |  |  |  |

| บริษัท เหล็กสยามยามาโตะ จำกัด | 209 |  |  | 89 |

| บริษัทอื่นๆ | 4 |  |  | - |

|  | 213 |  |  | 89 |

| รวม | 3,540 |  |  | 4,279 |



|  | 30 กันยายน |  | 31 ธันวาคม |

|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| บริษัท ไอทีวัน จำกัด | 11 |  | 43 |

| บริษัทอื่นๆ | 8 |  | 12 |

|  | 19 |  | 55 |

|  |  |  |  |

| บริษัทอื่น | 1 |  | - |

| รวม | 20 |  | 55 |



|  | 30 กันยายน |  | 31 ธันวาคม |

|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| บริษัทอื่น |  |  |  |

| PT Trans-Pacific Polyethylene Indonesia | 82 |  | 85 |

| บริษัทอื่นๆ | - |  | 12 |

| รวม | 82 |  | 97 |



|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| ณ วันที่ 1 มกราคม | 97 |  | 90 |

| เพิ่มขึ้น | - |  | 7 |

| ลดลง | (15) |  | - |

| ณ วันที่ 30 กันยายน | 82 |  | 97 |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2559 |  | 2558 |  | 2559 |  | 2558 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สำหรับงวดสิ้นสุดวันที่ 30 กันยายน |  |  |  |  |  |  |  |

| ผลประโยชน์ระยะสั้น | 109 |  | 111 |  | 293 |  | 286 |

| ผลประโยชน์หลังออกจากงาน | 5 |  | 5 |  | 15 |  | 16 |

| รวม | 114 |  | 116 |  | 308 |  | 302 |



|  | หมายเหตุ | 30 กันยายน |  | 31 ธันวาคม |

|  |  | 2559 |  | 2558 |

|  |  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |  |

| กิจการที่เกี่ยวข้องกัน | 4 | 4,902 |  | 5,532 |

| บริษัททั่วไป |  | 37,604 |  | 38,190 |

| หัก  ค่าเผื่อหนี้สงสัยจะสูญ |  | 952 |  | 980 |

| สุทธิ |  | 36,652 |  | 37,210 |

|  |  | 41,554 |  | 42,742 |

| ลูกหนี้อื่น |  |  |  |  |

| กิจการที่เกี่ยวข้องกัน | 4 | 1,564 |  | 1,151 |

| บริษัททั่วไป |  | 7,335 |  | 10,401 |

|  |  | 8,899 |  | 11,552 |

| รวม |  | 50,453 |  | 54,294 |



|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| หนี้สงสัยจะสูญสำหรับงวด |  |  |  |

| สามเดือนสิ้นสุดวันที่ 30 กันยายน | 6 |  | 47 |

| เก้าเดือนสิ้นสุดวันที่ 30 กันยายน | 1 |  | 52 |



|  | 30 กันยายน |  | 31 ธันวาคม |

|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |

| กิจการที่เกี่ยวข้องกัน |  |  |  |

| ภายในวันที่ครบกำหนดชำระ | 4,801 |  | 5,448 |

| เกินวันครบกำหนดชำระ |  |  |  |

| น้อยกว่า 3 เดือน | 74 |  | 36 |

| 3 - 6 เดือน | 18 |  | 44 |

| มากกว่า 6 - 12 เดือน | 9 |  | - |

| มากกว่า 12 เดือน | - |  | 4 |

| รวม | 4,902 |  | 5,532 |

|  |  |  |  |

| บริษัททั่วไป |  |  |  |

| ภายในวันที่ครบกำหนดชำระ | 30,933 |  | 32,059 |

| เกินวันครบกำหนดชำระ |  |  |  |

| น้อยกว่า 3 เดือน | 4,427 |  | 4,201 |

| 3 - 6 เดือน | 648 |  | 530 |

| มากกว่า 6 - 12 เดือน | 641 |  | 429 |

| มากกว่า 12 เดือน | 955 |  | 971 |

|  | 37,604 |  | 38,190 |

| หัก  ค่าเผื่อหนี้สงสัยจะสูญ | 952 |  | 980 |

| สุทธิ | 36,652 |  | 37,210 |

| รวม | 41,544 |  | 42,742 |



|  | 30 กันยายน |  | 31 ธันวาคม |

|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| เงินสดและรายการเทียบเท่าเงินสด (ในกองทุนส่วนบุคคล) | 26 |  | 33 |

|  |  |  |  |

| เงินลงทุนชั่วคราว |  |  |  |

| เงินฝากประจำกับสถาบันการเงิน | 2,580 |  | 2,226 |

| ตราสารหนี้ที่เป็นหลักทรัพย์เผื่อขาย (ในกองทุนส่วนบุคคล) | 9,729 |  | 16,284 |

| รวม | 12,309 |  | 18,510 |

|  |  |  |  |

| เงินลงทุนเผื่อขาย |  |  |  |

| ตราสารหนี้ที่เป็นหลักทรัพย์เผื่อขาย (ในกองทุนส่วนบุคคล) | 6,438 |  | 5,532 |

| ตราสารทุนที่เป็นหลักทรัพย์ในความต้องการของตลาด | 4,446 |  | 3,784 |

| รวม | 10,884 |  | 9,316 |



|  | มูลค่า |  | มูลค่ายุติธรรม | มูลค่ายุติธรรม | มูลค่ายุติธรรม | มูลค่ายุติธรรม | มูลค่ายุติธรรม |

|  | ตามบัญชี |  | ระดับ 1 |  | ระดับ 2 |  | รวม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| เงินลงทุนชั่วคราว |  |  |  |  |  |  |  |

| ตราสารหนี้ที่เป็นหลักทรัพย์เผื่อขาย  (ในกองทุนส่วนบุคคล) | 9,729 |  | - |  | 9,729 |  | 9,729 |

|  |  |  |  |  |  |  |  |

| เงินลงทุนเผื่อขาย |  |  |  |  |  |  |  |

| ตราสารหนี้ที่เป็นหลักทรัพย์เผื่อขาย  (ในกองทุนส่วนบุคคล) | 6,438 |  | - |  | 6,438 |  | 6,438 |

| ตราสารทุนที่เป็นหลักทรัพย์ในความต้องการของตลาด | 4,446 |  | 4,446 |  | - |  | 4,446 |

| รวม | 10,884 |  | 4,446 |  | 6,438 |  | 10,884 |



| ระดับ 1 : | เป็นราคาเสนอซื้อขาย (ไม่ต้องปรับปรุง) ในตลาดที่มีสภาพคล่อง (ตลาดหลักทรัพย์) สำหรับสินทรัพย์หรือหนี้สินอย่างเดียวกัน และกลุ่มบริษัทสามารถเข้าถึงตลาดนั้น ณ วันที่วัดมูลค่า |

| ระดับ 2 : | เป็นข้อมูลอื่นที่สังเกตได้ไม่ว่าโดยทางตรงหรือโดยทางอ้อมสำหรับสินทรัพย์นั้นหรือหนี้สินนั้นนอกเหนือจากราคาเสนอซื้อขายซึ่งรวมอยู่ในข้อมูลระดับ 1 |



|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| ณ วันที่ 1 มกราคม | 90,890 |  | 82,348 |

| ส่วนแบ่งกำไรสุทธิจากเงินลงทุน - วิธีส่วนได้เสีย | 13,543 |  | 8,067 |

| ลงทุนเพิ่ม | 28 |  | 1,114 |

| รายได้เงินปันผล | (5,401) |  | (2,365) |

| จำหน่าย | (528) |  | (22) |

| การเปลี่ยนแปลงสถานะเป็นบริษัทย่อย | (357) |  | (291) |

| อื่นๆ | (476) |  | 1,020 |

| ณ วันที่ 30 กันยายน | 97,699 |  | 89,871 |

|  |  |  |  |

| ณ วันที่ 31 ธันวาคม |  |  | 90,890 |



|  | 30 กันยายน |  | 31 ธันวาคม |

|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| ผลประโยชน์หลังออกจากงาน |  |  |  |

| เงินชดเชยตามกฎหมายแรงงาน | 6,538 |  | 5,986 |

| เงินบำเหน็จ | 105 |  | 101 |

| ผลประโยชน์ระยะยาวอื่น | 534 |  | 512 |

| ผลประโยชน์อื่นๆ | 159 |  | 172 |

| รวม | 7,336 |  | 6,771 |

| หัก  สินทรัพย์โครงการของบริษัทย่อยในต่างประเทศ | 87 |  | 81 |

| สุทธิ | 7,249 |  | 6,690 |



|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| สำหรับงวดเก้าเดือนสิ้นสุดวันที่ 30 กันยายน |  |  |  |

| ภาระผูกพันของโครงการผลประโยชน์ ณ วันที่ 1 มกราคม | 6,599 |  | 6,217 |

|  |  |  |  |

| รับรู้ในกำไรขาดทุน |  |  |  |

| ต้นทุนบริการปัจจุบัน | 378 |  | 325 |

| ดอกเบี้ยจากภาระผูกพัน | 169 |  | 170 |

|  | 547 |  | 495 |

|  |  |  |  |

| รับรู้ในกำไรขาดทุนเบ็ดเสร็จอื่น |  |  |  |

| ผลขาดทุน (กำไร) จากการประมาณการตามหลักคณิตศาสตร์ประกันภัย | 79 |  | (11) |

| ผลต่างจากการแปลงค่าเงินตราต่างประเทศ | 4 |  | (35) |

|  | 83 |  | (46) |

|  |  |  |  |

| อื่นๆ |  |  |  |

| ผลประโยชน์จ่าย | (64) |  | (44) |

| เพิ่มขึ้นจากการซื้อธุรกิจ | 12 |  | 53 |

|  | (52) |  | 9 |

| ภาระผูกพันของโครงการผลประโยชน์ ณ วันที่ 30 กันยายน | 7,177 |  | 6,675 |



|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| สำหรับงวดเก้าเดือนสิ้นสุดวันที่ 30 กันยายน |  |  |  |

| สินทรัพย์โครงการ ณ วันที่ 1 มกราคม | 81 |  | 78 |

| จำนวนที่จ่ายสมทบ | 15 |  | 6 |

| ผลประโยชน์จ่าย | (11) |  | (3) |

| ผลกำไรจากการประมาณตามหลักคณิตศาสตร์ประกันภัย | 2 |  | - |

| สินทรัพย์โครงการ ณ วันที่ 30 กันยายน | 87 |  | 81 |



|  | 30 กันยายน |  | 31 ธันวาคม |

|  | 2559 |  | 2558 |

|  | (ร้อยละ) | (ร้อยละ) | (ร้อยละ) |

|  |  |  |  |

| อัตราคิดลด * |  |  |  |

| - ประเทศไทย | 2.62 - 3.73 |  | 2.62 - 3.73 |

| - ประเทศเวียดนาม | 6.55 - 6.90 |  | 6.55 - 6.90 |

| - ประเทศอินโดนีเซีย | 8.50 - 9.20 |  | 8.50 - 9.20 |

| - อื่นๆ | 4.67 - 5.90 |  | 4.67 - 5.90 |

| อัตราการเพิ่มขึ้นของเงินเดือน | 3.00 - 9.00 |  | 3.00 - 9.00 |

| อัตราการหมุนเวียนพนักงาน ** | 1.00 - 35.00 |  | 1.00 - 35.00 |

| อัตรามรณะ *** | 25.00 ของ TMO2008 |  | 25.00 ของ TMO2008 |



|  | 30 กันยายน |  | 31 ธันวาคม |

|  | 2559 |  | 2558 |

|  | (ร้อยละ) | (ร้อยละ) | (ร้อยละ) |

| อัตราคิดลด | 4.67 - 5.90 |  | 4.67 - 5.90 |



| เอสซีจี ซิเมนต์-ผลิตภัณฑ์ก่อสร้าง | ผลิตและจำหน่ายปูนซีเมนต์เทา คอนกรีตผสมเสร็จ ปูนซีเมนต์ขาว ปูนสำเร็จรูป กระเบื้องหลังคา อิฐบล็อกปูพื้น กระเบื้องเซรามิก สุขภัณฑ์และก๊อกน้ำต่างๆ เป็นผู้จำหน่ายสินค้าซีเมนต์ วัสดุก่อสร้างและสินค้าอื่นๆ ผ่านช่องทางการจำหน่ายของผู้แทนจำหน่ายสินค้าในกลุ่มบริษัท รวมทั้งเป็นผู้นำเข้าเชื้อเพลิง เศษกระดาษและเศษเหล็ก |

|  |  |

| เอสซีจี เคมิคอลส์ | ผลิตและจำหน่ายโอเลฟินส์ โพลีโอเลฟินส์ และสินค้าเคมีภัณฑ์อื่นๆ |

|  |  |

| เอสซีจี แพคเกจจิ้ง | ผลิตและจำหน่ายเยื่อกระดาษ กระดาษพิมพ์เขียน กระดาษแผ่นยิปซัม กระดาษอุตสาหกรรม และกล่องบรรจุภัณฑ์ |

|  |  |

| ส่วนงานอื่น | ร่วมลงทุนกับบริษัทชั้นนำในธุรกิจอื่นๆ ซึ่งส่วนใหญ่ได้แก่ ธุรกิจเครื่องจักรกลการเกษตร อุปกรณ์และชิ้นส่วนยานยนต์ และเหล็ก รวมทั้งการให้บริการอื่นๆ |



|  | 2559 |  | 2558 |

|  | (ล้านบาท / ล้านหุ้น) | (ล้านบาท / ล้านหุ้น) | (ล้านบาท / ล้านหุ้น) |

| สำหรับงวดสามเดือนสิ้นสุดวันที่ 30 กันยายน |  |  |  |

| กำไรสำหรับงวดส่วนที่เป็นของผู้ถือหุ้นสามัญบริษัทใหญ่ | 14,091 |  | 9,001 |

| จำนวนหุ้นสามัญถัวเฉลี่ยถ่วงน้ำหนักที่ออกจำหน่ายแล้ว | 1,200 |  | 1,200 |

|  |  |  |  |

| กำไรต่อหุ้นขั้นพื้นฐาน (บาท) | 11.74 |  | 7.50 |



|  | 2559 |  | 2558 |

|  | (ล้านบาท / ล้านหุ้น) | (ล้านบาท / ล้านหุ้น) | (ล้านบาท / ล้านหุ้น) |

| สำหรับงวดเก้าเดือนสิ้นสุดวันที่ 30 กันยายน |  |  |  |

| กำไรสำหรับงวดส่วนที่เป็นของผู้ถือหุ้นสามัญบริษัทใหญ่ | 43,606 |  | 33,951 |

| จำนวนหุ้นสามัญถัวเฉลี่ยถ่วงน้ำหนักที่ออกจำหน่ายแล้ว | 1,200 |  | 1,200 |

|  |  |  |  |

| กำไรต่อหุ้นขั้นพื้นฐาน (บาท) | 36.34 |  | 28.29 |



|  | 30 กันยายน |  | 31 ธันวาคม |

|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| ก)	หนังสือค้ำประกันที่ออกโดยกลุ่มบริษัทเพื่อค้ำประกันการจ่ายชำระ |  |  |  |

| เงินกู้ยืมของกิจการที่เกี่ยวข้องกันที่ไม่ได้รวมอยู่ในงบการเงินรวม | 1,105 |  | 1,587 |

|  |  |  |  |

| ข)	หนังสือค้ำประกันที่ออกโดยธนาคารแก่หน่วยงานรัฐบาล รัฐวิสาหกิจ และเอกชน | 1,266 |  | 1,682 |

|  |  |  |  |

| ค)	เลตเตอร์ออฟเครดิตที่เปิดแล้วแต่ยังไม่เข้าเงื่อนไขการเป็นหนี้สิน | 3,049 |  | 1,302 |



|  | 30 กันยายน |  | 31 ธันวาคม |

|  | 2559 |  | 2558 |

|  | (ล้านบาท) | (ล้านบาท) | (ล้านบาท) |

| ง)	ภาระผูกพัน |  |  |  |

| -	ตามสัญญาซื้อวัตถุดิบ | 64,750 |  | 70,409 |

| -	ตามสัญญาเช่าและบริการ | 4,578 |  | 3,805 |

| -	ตามสัญญาซื้อที่ดิน ก่อสร้าง ติดตั้งเครื่องจักร และโครงการพัฒนาระบบงาน | 10,869 |  | 16,479 |



|  | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา |

|  | ลูกหนี้การค้า Forward | ลูกหนี้การค้า Forward | ลูกหนี้การค้า Forward | ลูกหนี้การค้า Forward | ลูกหนี้การค้า Forward | ลูกหนี้การค้า Forward | เจ้าหนี้การค้า Forward | เจ้าหนี้การค้า Forward | เจ้าหนี้การค้า Forward | เจ้าหนี้การค้า Forward | เจ้าหนี้การค้า Forward |

|  | สกุลต่างประเทศ | สกุลต่างประเทศ | สกุลต่างประเทศ | เทียบเท่าเงินบาท | เทียบเท่าเงินบาท | เทียบเท่าเงินบาท | สกุลต่างประเทศ | สกุลต่างประเทศ | เทียบเท่าเงินบาท | เทียบเท่าเงินบาท | เทียบเท่าเงินบาท |

|  | 30 ก.ย. | 31 ธ.ค. | 31 ธ.ค. | 30 ก.ย. |  | 31 ธ.ค. | 30 ก.ย. | 31 ธ.ค. | 30 ก.ย. |  | 31 ธ.ค. |

|  | 2559 | 2558 | 2558 | 2559 |  | 2558 | 2559 | 2558 | 2559 |  | 2558 |

|  | (ล้าน) | (ล้าน) | (ล้าน) | (ล้านบาท) | (ล้านบาท) | (ล้านบาท) | (ล้าน) | (ล้าน) | (ล้านบาท) | (ล้านบาท) | (ล้านบาท) |

| เหรียญสหรัฐ | 170 | 170 | 269 | 5,902 |  | 9,657 | 112 | 117 | 3,880 |  | 4,187 |

| ยูโร | 6 | 6 | 19 | 211 |  | 749 | 29 | 33 | 1,137 |  | 1,324 |

| เยน | 13 | 13 | 24 | 5 |  | 7 | 188 | 544 | 62 |  | 158 |

| อื่นๆ |  |  |  | 366 |  | 374 |  |  | 52 |  | 53 |

| รวม |  |  |  | 6,484 |  | 10,787 |  |  | 5,131 |  | 5,722 |



|  | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา |

|  | เงินกู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap |

|  | สกุลต่างประเทศ | สกุลต่างประเทศ | สกุลต่างประเทศ |  | เทียบเท่าเงินบาท | เทียบเท่าเงินบาท | เทียบเท่าเงินบาท |

|  | 30 กันยายน |  | 31 ธันวาคม |  | 30 กันยายน |  | 31 ธันวาคม |

|  | 2559 |  | 2558 |  | 2559 |  | 2558 |

|  | (ล้าน) | (ล้าน) | (ล้าน) |  | (ล้านบาท) | (ล้านบาท) | (ล้านบาท) |

| เหรียญสหรัฐ | 128 |  | 175 |  | 3,799 |  | 5,200 |



| มาตรฐานการรายงานทางการเงิน | เรื่อง |

|  |  |

| ประกาศสภาวิชาชีพบัญชี ฉบับที่ 5/2559 | แนวปฏิบัติทางการบัญชีสำหรับการตัดรายการสินทรัพย์ทางการเงินและหนี้สินทางการเงิน |